cyanic-selkie/wikianc huggingface dataset:
Robert Conroy
Robert Conroy (født 24. august 1938 i New Jersey, død 30. desember 2014 i Michigan) var en amerikansk forfatter kjent for de fem alternativhistoriske romanene 1862, 1901, 1942, 1945, og Red Inferno: 1945.
Damana (språk)
Damana (også kjent som wiwa, guamaco, malayo, sanja eller arosario) er et chibchansk språk som snakkes av rundt 2 000 wiwaer sør og øst i Sierra Nevada de Santa Marta i det nordlige Colombia.
Robert Conroy
Hans første roman, 1901, tar for seg en tysk invasjon av Long Island. Hans andre roman, 1862, er basert på hva som kunne skjedd hvis England hadde gått inn i den amerikanske borgerkrigen på de konføderertes side. 1945 beskriver et univers der Japan ikke overgir seg på slutten av den annen verdenskrig og en alliert landgang var påkrevet. Hans fjerde roman, 1942, handler om en japansk erobring av Hawaii etter et japansk angrep på Pearl Harbor er langt mer suksessfylt enn i virkeligheten. Hans femte bok, Red Inferno:1945, tar for seg en krig mellom de allierte og Sovjetunionen etter at de allierte bestemmer seg for å gå mot Berlin. Trekket misforstås av Stalin som svarer med å gå til angrep.
Conroy har mottatt ros for sine detaljerte kildestudier og den historiske nøyaktigheten han viser i sine arbeider. Han underviste blant annet i økonomisk historie i Detroit.
Asiamesterskapet i håndball for kvinner 2004
Asiamesterskapet i håndball for kvinner 2004 ble arrangert i Hiroshima i Japan i 2004.
Jurij Usatsjev
Jurij Vladimirovitsj Usatsjev (russisk: Юрий Владимирович Усачев; født 9. oktober 1957 i Donetsk i Russland) er en tidligere russisk kosmonaut. Han trakk seg tilbake som kosmonaut i 2005. Han har tilbragt 552 dager, 22 timer og 25 minutter i verdensrommet.
Hiroto Ohhara
Han representerte Japan under Sommer-OL 2020 i Tokyo, hvor han ble utslått i kvartfinalen.
Igor Sjavlak
Igor Eduardovitsj Sjavlak (Игорь Эдуардович Шавлак; født 1962) er en russisk regissør, skuespiller og manusforfatter.
Nadjmi Adhani
Nadjmi Adhani (født 27. september 1969 i Banjarmasin i Indonesia, død 10. august 2020 i Banjarbaru) var en indonesisk politiker og embedsmann. Han var borgermester i Banjarbaru, en stor by i Kalimantan Selatan, fra februar 2016 til din død i august 2020 som følge av covid-19-pandemien i Indonesia.
Til forskjell fra en del andre indonesiske myndighetspersonen reagerte Adhani fast på Covid-19-pandemien. Han var blant de første borgermestere i landet som ila straffer mot dem som ikke fulgte smittevernsbestemmelsene, som for eksempel å bruke munnbind. Til å begynne med forlangte han at de skyldige skulle gjøre push-ups, og så gikk han over til mindre kontroversielle pengebøter.
Borgermester Adhani testet positiv for COVID-19 den 27. juli 2020. Dsmme dag oppfentliggjorde han en tominutters video på Instagram der han formante Banjarbarus borgere å ta koronaviruset på alvor. Også hans hustru Ririn Kartika Rini testet positiv for COVID-19. Begge ble isolert i Ulin Regional General Hospital.
Nadjmi Adhani døde av komplikasjoner av Covid-19 den 10. august 2020 på Ulin Regional General Hospital i Banjarbaru etter to ukers isolasjon. Han ble 50 år gammel.
GNU-prosjektet
GNU-prosjektet er et massivt samarbeidsprosjekt for fri og åpen programvare som ble startet den 27. september 1983 av Richard Stallman ved Massachusetts Institute of Technology. Dets formål er å gi brukere av datamaskiner frihet og kontroll i deres bruk av datamaskiner og datautstyr, ved å samarbeide om utviklingen og deretter tilby programvare som er basert på følgende rettigheter: Brukere kan fritt kjøre programvaren, dele den (kopiere, distribuere), studere den og modifisere den. Programvare utviklet av GNU garanterer disse rettigheter legalt, via dens lisens.
Taihustein
Taihustein (太湖石) er underlig utformet stein som benyttes som utsmykning innen kinesisk hagekunst. De er steiner av porøs kalk, og de fleste av dem stammer fra Vestbergøya i Taihusjøen i provinsen Jiangsu. De ble der kastet i innsjøen og slik gjenstand for vannerosjon; slik oppstår de merkelige formene.
Phreatogammaridae
Phreatogammaridae er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i ferskvann i New Zealand og på Ny-Caledonia.
Megaspilidae
Utseende
Knøttsmå til små (gjerne rundt 1 – 2 mm), tettbygde snylteveps. De ligner på den beslektede familien Ceraphronidae men skiller seg fra disse ved at vingemerket er ganske stort, at "stilken" fremst på bakkroppen er nokså smal og at ryggsiden av thorax har tre lengdefurer. Hodet er nokså stort med store fasettøyne, antennene består av 9 – 11 ledd, det andre leddet er sterkt forlenget, antennen er knebøyd mellom ledd to og tre. Kroppen er gjerne svart uten særlig påfallende glans. Beina er korte, spinkle, ofte gulaktige. Vingene er avrundede, med sterkt redusert årenett. Langs forvingens forkant går det en åre (costa) til ca. 2/3 ut i vingen, denne ender i et stort og mørkt vingemerke (pterostigma) før den forsetter i en bue bakover. Ellers er det ingen årer. Vinegene er kledt med små hår (microtrichia). Ganske mange arter er helt vingeløse. Bakkroppen er mer eller mindre pæreformet og nokså liten, eggleggingsrøret hos hunnen er kort og stikker ikke ut.
Levevis
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Biologien til denne gruppen er dårlig kjent, men man vet at en del arter er ektoparasitoider (det vil si at de lever på utsiden av verten) på pupper av fluer, andre snylter på nettvinger, nebbmunner, eller de er hyperparasitoider som snylter på andre snylteveps i gruppene Braconidae og Chalcidoidea.
Asiamesterskapet i håndball for kvinner 1999
Asiamesterskapet i håndball for kvinner 1999 ble arrangert i Kumamoto i Japan i 1999.
Eirik Newth
Eirik Magnus Newth (født 17. august 1964) er en norsk forfatter, astrofysiker, blogger og mediepersonlighet som har skrevet en rekke populærvitenskapelige bøker, særlig for barn. Han var programleder i det populærvitenskapelige radioprogrammet Superstreng på Kanal 24, og medvirket til at dette ble første nasjonale radioprogram i Norge med podcasting.
Eirik Newth er utdannet astrofysiker, med cand.scient.-grad fra Universitetet i Oslo i 1989. Han vokste opp på Rykkinn i Bærum kommune som sønn av forfatterne Mette og Philip Newth. I tillegg var også hans besteforeldre på morssiden, Lalli og Fridtjof Knutsen, forfattere.
I høsten 2006 fikk Eirik Newth 5.-plass i TV 2s underholdningsserie Skal vi danse.
Newth har gjennom flere år markert seg som en tilhenger av nettleksikonet Wikipedia, og har frontet wiki-bevegelsen i media. I 2007 var han juryformann for Wikipedias artikkelkonkurranse.
Sommeren 1973 var han med i NRK-serien Familien vår på Barne-TV. Her fikk hvert familiemedlem i familien Newth ønske sin måte å feriere på.
Sapanca
Sapanca er en by med 40 343 innbyggere (2017) i den tyrkiske provinsen Sakarya. Den ligger nord for Geyve, sør for Sapancasjøen, øst for Kartepe og vest for Akyazı.
Putesjestvije s domasjnimi zjivotnymi
Putesjestvije s domasjnimi zjivotnymi (originaltittel: Путешествие с домашними животными) er en russisk film fra 2007 regissert av Vera Storozjeva.
Philip Tartaglia
Philip Tartaglia (født 11. januar 1951 i Glasgow, død 13. januar 2021 samme sted) var katolsk erkebiskop av Glasgow i Skottland. Han hadde tidligere vært biskop i Paisley bispedømme.
Bakgrunn
Philip Tartaglia vokste opp i hjembyen Glasgow, som et av ni barn i en familie av italiensk opprinnelse, og alle var involvert i kirkelig arbeid. Han vokste opp i bydelen Dennistoun, hvor det bor relativt få katolikker, og både den italienske bakgrunnen og den katolske tilknytningen førte til at de opplevde enkelte utslag av den religiøse sekterismen i byen. Faren, som var født i Italia, men som kom til Skottland som barn, var blitt arrestert og internert i 3 1/2 år på Man under andre verdenskrig. Selv om familien identifiserte seg sterkt med italienske fotballag, overtrumfet lojaliteten til Celtic når klubben møtte italiensk lag i europeiske turneringer.
Da han som ung mann bestemte seg for å bli prest, gikk han på presteseminarene Blairs junior seminary, i dag Blairs College utenfor Aberdeen, og deretter til Scots College i Roma. Senere, etter sin prestevielse, tok han en doktorgrad i teologi ved det pavelige universitetet Gregoriana i Roma.
Prest
Han ble ordinert til prest av erkebiskop Thomas Joseph Winning i Glasgow 30. juni 1975. Han videreførte fra 1976 deretter sine studier i Roma, og tok teologisk doktorgrad i 1980. Fra 1978 var han viserektor for det pavelige skotske kolleg i Roma. Han arbeidet deretter både i sjelesorgen i Skottland, og innen utdannelsessystemet. Han ble i 2004 så utnevnt til rektor for det pavelige skotske kolleg.
Biskop, erkebiskop
Den 13. september 2005 ble det kunngjort at pave Benedikt XVI hadde utnevnt ham til biskop i Paisley bispedømme, hvor han ble bispeviet av erkebiskop Mario Conti 20. november 2005.
Paracornallis
Paracornallis er en slekt av biller som tilhører den artsrike underfamilien Lamiinae i familien trebukker (Cerambycidae).
Philip Tartaglia
Biskop, erkebiskop
Han var formann for den skotske bispekonferanse fra 2012 til 2018.
Paracornallis
Levevis
Larvene lever i død ved.
Philip Tartaglia
Motto
Erkebiskop Tartaglias motto var tatt fra den latinske hymnen 'O Salutaris Hostia' av Thomas Aquinas, og er: Da Robur, Fer Auxilium ('Gi styrke, ber hjelp').
Paracornallis
Utbredelse
Arten er utbredt i Malaysia.
Philip Tartaglia
Død
Erkebiskop Tartaglia døde 13. januar 2021, i en alder av 70 år. Han hadde selv-isolert seg i sitt hjem i Glasgow etter å ha testet positiv for COVID-19 én uke før sin død.
Episkopalgenealogi
Hans episkopalgenealogi er:
Los Angeles Times
Los Angeles Times (ofte forkortet til LA Times) er en amerikansk avis utgitt i Los Angeles i California. Med et daglig opplag på 417,936 (2019) har Los Angeles Times landets femte største opplag. Fra 2000 til 2007 var avisen eid av mediekonsernet Tribune Company. Avisen ble grunnlagt i 1881.
Epierus
Epierus er en slekt av biller som tilhører familiegruppen stumpbiller (Histeridae).
Utseende
Forholdsvis små (ofte 2-3 millimeter), brede og rundede, blanke, rødlige til svarte stumpbiller.
Levevis
Artene i denne slekten er knyttet til død ved, gjerne i hule trær. I motsetning til de fleste andre stumpbiller er de ikke rovdyr, men lever av soppsporer.
Utbredelse
Slekten er for det meste utbredt i den Nye verden, men forekommer her og der i Europa og Asia også.
Arifiye
Arifiye er en by med 43 234 innbyggere (2017) i den tyrkiske provinsen Sakarya. Den ligger nord for Geyve, sør for Serdivan, sørvest for Erenler og øst for Sapanca.
Gulveis
Gulveis, eller gulsymre, (Anemone ranunculoides) (dansk: gul anemone, svensk: gulsippa) er en flerårig urt i soleiefamilien.
Utseende
Gulveisen blir 5-20 cm høy. De blomstrende skuddene kommer fra krypende jordstengler, og hver stengel har tre blader midt på stengelen slik som hvitveis. Blomstene ligner på hvitveisens, men har nesten alltid fem blomsterblader som er hårete på utsida – hvitveis har gjerne flere blomsterblad som er glatte. Den mest iøynefallende forskjellen i tillegg til blomsterfargen er at gulveisen som regel har to blomster per stengel mot hvitveisens ene.
Utbredelse
Gulveisen blomstrer fra hovedsakelig april til mai, og vokser blant annet langs bekker, i skoger, i parker og på enger. Arten er vanlig i Mellom-Europa, og går nord til Skandinavia og Finland. I Norge er den spredt, men ofte lokalt vanlig. Den finnes på Østlandet, langs Mjøsa og enkelte steder i Nord-Trøndelag, Nordland og Troms. Gulveisen blir også dyrket.
Planten har en naturlig utbredelse over det meste av Europa: Albania, Belarus, Belgia, Bulgaria, den europeiske delen av Russland, Danmark, Estland, Finland, Frankrike, Hellas, Italia, store deler av Balkan, Krim, Latvia, Litauen, Nederland,  Nord-Kaukasia, Norge, Polen, Romania, Slovakia, Spania, Sverige, Sveits, Tsjekkia, Transkaukasia, Tyrkia, Tyskland, den europeiske delen av Tyrkia, Ukraina, Ungarn, Vest-Sibir og Østerrike.
Planten er innført i Storbritannia.
Annet
Gulveis er valgt til kommuneblomst i Bærum.
Gulveis er giftig.
Bodin videregående skole og maritime fagskole
Bodin videregående skole og maritime fagskole ligger på Mørkved i Bodø kommune. Rektor er Geir Ludvig Næstby og skolen hadde i 2005 10% av alle videregående elever i Nordland (988 elever).
Historie
Skolen var det første nybygg i Nordland fylkeskommune der allmennfaglige og yrkesfaglige utdanninger ble samlet.
Memoar (organisasjon)
Referanser
<references group="https://www.memoar.no/om-oss/vedtekter" />
Bodin videregående skole og maritime fagskole
Historie
Bodø radioskole, opprettet i 1959. Skolen utdannet hovedsakelig telegrafister, men bygde etter hvert opp en tidsmessig elektronikkutdanning. Elektronikk- og nautikkavdelingene på Bodin har sitt utspring i denne skolen.
Bodø maskinistskole, skilt ut fra Salten yrkesskole i 1963. Utdannet maskinister og skipselektrikere.
Sjøgata videregående skole, tidligere kjent som Bodø husflidsskole (1974-1976), Nordland Kvinnelige håndarbeisdsskole (1950-1974) og Nord-Norsk internatskole for kvinnelig håndgjerning i Bodø (1922-1950). Husflidsfag og estetiske fag. Søm og vev, tegning, form og farge fra 1980.
Bodin videregående skole, opprettet i 1972 som en videreføring av ettermiddagsgymnas-ordningen ved Bodø videregående skole. Dette var en ren allmenfagskole, og med sine fem paralleller var den ganske stor.
Alle fire skoler hadde uhensiktsmessige lokaler, blant annet manglet de i større eller mindre grad gymsaler, laboratorier, bibliotek og andre spesialrom. Søkningen var dessuten større enn lokalene tillot.
Maritim fagskole
Skolen gir to tilbud innen Maritim Fagskole; Skipsoffiserutdanning nautisk og skipsteknisk drift.
Elever som tar utdannelse etter innføringen av kunnskapsløftet i 2006, kan for den nautiske linjen, teoretisk løse D4-sertifikatet etter første året. Etter andreåret vil man inneha teorikunnskapen for å kunne løse D1-sertifikatet.
Utdannelsen på Maritim Fagskole skjer etter retningslinjer fra STCW (Standards of Training, Certification and Watchkeeping). Dette betyr at det er en internasjonalt anerkjent utdannelse, som følger internasjonale kvalitetskrav.
I 2006 gikk skolen til innkjøp av en ny navigasjonssimulator fra Kongsberg Marine som gir elevene anledning til å prøve ut sine teoretiske kunnskaper i praksis, uten de helt store økonomiske/miljømessige konsekvensene. Ny maskinromssimulator ble kjøpt få år etter.
Erik West
Leif Erik Westergren (født 10. august 1978 på Fevik, Norge) også kjent under pseudonymet Erik West, er en norsk musiker. Han er soloartist under navnet Erik After Dark , vokalist, bassist og låtskriver i punk rock-bandet Darling Daizy og komponist/multiinstrumentalist i den filmatiske slasher-metal duoen BESATT.
Han har skrevet låter til flere amerikanske filmer og TV serier, blant annet Steve-O: Out On Bail, Pool Party og TV serien Sk8 på NBC. Han har også regissert musikkvideoer for norske artister. Westergren driver plateselskapet Kallemann Records  og konsertarrangør selskapet Mawja.
Thomas Willers
Thomas Christer Willers (født 9. juli 1956 i Ystad i Skåne) er en svensk skuespiller.
Joseph Bologne
Joseph Bologne, Chevalier de Saint-Georges (1745–1799) var en fransk fiolinvirtuos, komponist, dirigent og fekter.
I vår tid er han mest kjent som den første komponist med afrikansk opprinnelse som skrev i den europeiske kunstmusikktradisjonen, men på sin egen tid var han en kjent idrettsmann og fekter. Han deltok på republikanernes side under den franske revolusjonen og ble oberst i det såkalte «Légion Saint-Georges», det første regimentet i Europa som utelukkende besto av ikke-europeere.
Liv og virke
Bolognes opphav var lenge ikke helt klarlagt, men det regnes nå som relativt sikkert at han var utenomekteskapelig sønn av den rike plantasjeeieren George de Bologne de Saint-Georges (1711–1774) og den 16-årige slaven Anne Nanon.
Som 13-åring fikk Bologne fekteopplæring ved skolen til Nicolas Texier de la Boëssière. I tillegg fikk han musikkopplæring, sannsynligvis av fiolinvirtuosen Pierre Gaviniès. Han ble raskt ganske kjent som fiolinvirtuos, og Antonio Lolli, Carl Stamitz og komponisten og orkesterlederen François-Joseph Gossec dediserte enkelte verk til Bologne.
På grunn av pengemangel ble Concert des Amateurs nedlagt, men takket være Bolognes frimurerlosje, Neuf Sœurs, og god kontakt med dronning Marie Antoinette, ble Bologne i 1781 leder for «Concert de La Loge Olympique», som ble finansiert av Paris-eliten. Med 65–70 musikere var dette Europas største orkester på 1780-tallet.
I 1784 var det Bologne som bestilte de legendariske «Paris-symfoniene» fra Joseph Haydn, som da oppholdt seg i dagens Ungarn. I 1787, samme år som han ble invitert til England av prinsen av Wales, var Bologne den som framførte «Paris-symfoniene» med et orkester på 66 mann – med Marie Antoinette tilstede.
Bologne var godt kjent i datidens Europa. Under et besøk i Frankrike i 1779 skrev John Adams – som senere ble USAs andre president – om den sagnomsuste, fargede superstjernen i sin dagbok. I nedtegnelsen for 17. mai 1779 skriver Adams om Bologne: «Han er den dyktigste mann i Europa; i riding, løping, skyting, fekting, dans og musikk.» Fra juli til september 1778 bodde den arbeidssøkende Wolfgang Amadeus Mozart, som var ti år yngre og da ennå relativt ukjent i Frankrike, i samme hus som Bologne i Paris.
Bologne deltok i den franske revolusjonen og fikk i 1792 kommandoen over 1,000 soldater fra de franske koloniene, Légion franche de cavalerie des Américains et du Midi. Thomas Alexandre Dumas, far til forfatteren Alexandre Dumas, var løytnant i enheten. Under la Terreur ble Bologne fordømt av Comité de salut public og satt fengslet et års tid. Han fikk ingen ny kommando etter løslatelsen i oktober 1794, og ble avskjediget året etter. I 1796 reiste han og en venn til Santo Domingo på Haiti, der fargede François-Dominique Toussaint L'Ouverture ledet opprøret mot franskmennenes slaveri av svarte, noe som endte med Haitis vellykkede revolusjon i 1804. Skuffet over utviklingen på Haiti returnerte Bologne til Frankrike allerede året etter. Tilbake i Paris ble han leder av symfoniorkesteret Le Cercle de l'Harmonie, og han viet de siste årene av sitt liv til musikken.
Omtale og ettermæle
Et BBC-program påviste at Bolognes fiolinkonserter har høyere vanskelighetsgrad enn Mozarts. Det er uklart hvorvidt Bologne påvirket den yngre samtidige Mozart, men det er kommet frem at han øvde innflytelse på den senere Beethoven.
I 2001 ble gaten «Rue du Chevalier Saint-George» oppkalt etter Bologne i Paris.
I 2004 ga plateselskapet Naxos ut en CD med hans komposisjoner, der Qian Zhou spiller fiolin og Kevin Mallon er dirigent.
Verk
Stilistisk hører Joseph Bologne Chevalier de Saint-Georges' verk til tidligklassisismen. Han skal være påvirket av Mannheimerskolen og av sine lærere og François-Joseph Gossec.
Ved siden av sin gjerning som dirigent og fiolinist, komponerte Saint-Georges 14 fiolinkonserter, to symfonier, 18 strykekvartetter eller quatuor concertant, 12 cembalo- og fiolinsonater, sanger og seks operaer. L’Amant Anonyme (1780) er den eneste av operaene hans som er bevart.
Saint Lawrence-irokesere
Saint Lawrence-irokeserne utgjorde ett eller flere irokesiske folk som levde rundt Saint Lawrence-elven. De var jordbrukere for det meste. Den franske oppdagelsesreisende Jacques Cartier møtte dem på sine ekspedisjoner 1534-1542; allerede i 1534/35 hadde han byttehandlet til seg beverpelser fra den ved elvens øvre deler.
I 1580 rapporterte Samuel de Champlain at deres bosteder var forlatte og folket forsvunnet. Historikere og arkeologer har fremlagt flere hypoteser for å forklare deres undergang. Byen Qúebec er anlagt på stedet for en Saint Lawrence-irokesisk større by, Stadacona, og Montréal på stedet for Hochelaga.
Istrehågan
Istrehågan er en gravplass fra jernalderen (500 f.Kr.–1000 e.Kr.). Steinsettingene stammer fra tiden mellom 400–600 e. Kr. Kulturminnet er automatisk fredet etter kulturminneloven. Istrehågan ligger akkurat på grensen mellom Larvik og Sandefjord, ved Jåberg i Tjølling.
Beskrivelse
Arkeologen Elizabeth Skjelsvik foretok undersøkelser av Istrehågan i årene 1959–62, hvorpå anlegget ble rekonstruert slik man mente det hadde sett ut. Andre funn i nærområdet stammer fra bosetting i kortere og lengre perioder gjennom både steinalderen og bronsealderen.
Stedsnavnet
Hva selve navnet betyr, skal være uvisst, men Istra er en bekk i området, og førsteleddet Istre- kommer ifølge Norsk etternamnleksikon (side 210) av Istra, «et elvenamn av uviss tyding». Istros (gresk Ιστρος) var en elvegud i Skythia og det nordøstlige Europa, forbundet med Donaus nedre løp i dagens Romania. I antikken var Donaus nedre løp kjent under navnet Ister eller Hister.
Gården Istre har navn etter bekken Istra som renner sørover. Istre er en svært gammel opphavsgård, som gjennom århundrer skilte ut en rekke yngre gårder. Mellom Istre-gårdene ligger Vestad (Ve- = fredhellig sted), der det er funnet et sjeldent, romersk sverd.
Skipssetning 1
Skipssetning 1 bestårt av syv rundt én meter høye, uvanlig på siden liggende plater av singel, som danner en skipsform av ca 10 m lengde og to m bredde. Innenfor fant man oppkastet steiner og jord, med jernfragmenter, trekull, likbrann, knokler og et bruddstykke og leirtøy.
Skipssetning 2
Skipssetning 2 består av 18, ved begge stavner inntil fire meter høye steiner, som står på en to meter bred nedre steinpakning og danner et steinskip av rundt 25 m lengde og ni meters bredde. Steinene på midtpartiet av langsidene består av avrundede monolitter av lav høyde. Midtskips ble det funnet en kokegrop der det var foretatt likbrenning, og her ble det funnet gravgaver (kam, spillesteiner og annet).
De tre retterringer
De tre retterringer (eller domarringer, en form for sirkulære steinsettinger) har diametre på 5, 9 (steinkrets A) og 11 m (steinkrets B). Mens de større fremdeles eksisterte ved utgravningene ble den minste rekonstruert på grunnlag av standspor. De store steinene i ringene var markert sammenknyttet med mindre steinrekker. Alle ringer hadde spor av likbrann og trekull.
Steinkrets A har ni meters tversnitt og består av ni om lag én meter høye monolitter. I midten lå en gravklode. Steinkrets B har 11 m diameter og består av syv rundt 1,4 m høye monolitter. I midten lå en gravklode og en brynestein. De store steinene i begge ringer ble forbundet med hverandre med rekker av mindre steiner.
Den 60 cm høye bautasteinen raget på undersøkelsestidspunktet bare 24 cm opp av bakken.
Andre fornminner i området
Også ved Raveien-Sagveien på Elgesem er det gravfelt og steinkrets fra folkevandringstiden, rundt 500 e.Kr. Dette feltet omfatter åtte gravhauger og en skipsformet steinsetting. På Haugen gård på Jåberg, like ved Istrehågan, men i Sandefjord kommune, finnes et helleristningsfelt fra 1500-500 f.Kr. Tegnene der er tolket som jordbrukssymboler. Det er for øvrig mange fornminner, gravhauger og -røyser andre steder i Vestfold.
Blindpassasjer
Blindpassasjer er først og fremst en betegnelse på en passasjer som ikke lovlig befinner seg i transportmiddelet som benyttes. Det kan være snakk om at passasjeren ikke har betalt for seg, ikke har lov til å være i transportmidlet og/eller befinner seg i en del av transportmidlet hvor de andre og lovlige passasjerene ikke oppholder seg. Blindpassasjerer befinner seg som oftest på båter og er ofte flyktninger fra afrikanske land. Det fins riktignok mange eksempler på blindpassasjerer ombord i busser, biler, tog og også fly, sistnevnte med katastrofale konsekvenser, selv om enkelte har overlevd. Typiske steder er lasterom, rom hvor bagasje oppbevares eller i hjulbrønnen på flyet. Ulike land, lover og selskaper behandler blindpassasjerer ulikt, selv om få av de afrikanske båtflyktningene får oppholdstillatelse.
Vanetsjka
Handling
En ung kvinne drømmer om å bli en berømt skuespiller, men opplever store problemer når hun forsøker å oppnå drømmene sine. Hele verden ser ut til å være imot henne. Samtidig møter kvinnen sitt livs kjærlighet.
Kampong Cham (provins)
Kampong Cham (khmer: ខេត្តកំពង់ចាម ) er en provins øst i Kambodsja med en hovedstad som deler navn med provinsen. Mekongelven deler provinsen i to. Med en befolkning på over 1,6 millioner innbyggere, er Kampong Cham Kambodsjas mest folkerike provins.
Administrasjon
Provinsen er inndelt i 16 distrikter (srok), 173 kommuner (Khum ) og 1758 landsbyer (Phum).
Samsø kommune
Samsø kommune ligger i Region Midtjylland i Danmark, og tilhørte før regionreformen 2007 det tidligere Århus amt. Folketallet er synkende, i 2003 var det 4 221, mens det fire år etter i 2007 var sunket til 4 130.
Kommunen ble dannet ved en sammenslåing pr. 1. april 1962. På sammenslåingstidspunktet hørte Samsø under Holbæk Amt, først ved kommunalreformen i 1970 ble øya overført til Århus Amt. Kommunalreformen i 2007 påvirket ikke kommunens grenser.
Dagens Samsø kommune ble i 1970 dannet ved sammenslåing av sognekommunene Besser, Koldby, Nordby, Onsbjerg og Tranebjerg.
Samsø kommune består av øya Samsø og en rekke mindre småøyer. De største tettstedene er kommunesenteret Tranebjerg, Onsbjerg, Kolby og Mårup.
Kommunevalget 2005
Ved kommunevalget 15. november 2005 ble Carsten Bruun fra Venstre valgt til borgermester. I valget fikk de ulike partilistene følgende mandatfordeling og velgeroppslutning:
Lucca Mesinas
Lucca Mesinas (født 20. april 1996) er en peruansk surfer.
Han representerte Peru under Sommer-OL 2020 i Tokyo, hvor han ble utslått i kvartfinalen.
PBL
PBL, Pbl eller pbl kan vise til:
Asiamesterskapet i håndball for kvinner 2006
Asiamesterskapet i håndball for kvinner 2006 ble arrangert i Guangzhou i Kina i 2006.
1973
Musikk
Opptredener
Populære låter i Norge
Debutalbum
Andre album
Avram Hershko
Prof. Avram Hershko (født 31. desember 1937 i Karcag i Ungarn) er en israelsk biolog. Med Aaron Ciechanover og Irwin Rose fikk han Nobelprisen i kjemi i 2004.
Frederick Gowland Hopkins
Frederick Gowland Hopkins (født 20. juni 1861 i Eastbourne i Sussex, død 16. mai 1947 i Cambridge) var en britisk biokjemiker. Han ble tildelt Nobelprisen i fysiologi eller medisin i 1929 for oppdagelsen av de vekststimulerende vitaminene.
Hopkins er kreditert med oppdagelsen og karakteriseringen av glutathion ekstraktert fra ulike dyrevev i 1921. På den tiden foreslo han at forbindelsen var en dipeptide av glutaminsyre og cystein. Strukturen var kontroversiell i mange år, men i 1929 konkluderte han med at det var en tripeptide av glutaminsyre, cysteine og glycin. Denne konklusjonen samstemte med den fra det uavhengige arbeidet til Edward Calvin Kendall.
Fokstugu veggarasje
Fokstugu veggarasje ble satt opp på Dovrefjell på starten av 1940-tallet. Brøytemannskap brukte garasjen til å ha brøyteredskap tilgjengelig slik at riksveien kunne holdes åpen. I garasjerommet finner man i dag en snøfreser av typen Peterfres fra 1943, som ble utviklet av sveitseren Konrad Peter. Garasjen er forskriftsfredet.
Debian GNU/Hurd
Debian GNU/Hurd er Debianprosjektets distribusjon av GNU-prosjektets operativsystem som benytter seg av mikrokjernen GNU Hurd. Operativsystemet har vært under utvikling siden 14. juli 1988, og ble formelt lansert 21. mai 2013, sammen med 78 %av programvarepakkene som eksisterer i Debian GNU/Linux.
Fiona Crawford
Crawford vant en olympisk bronsemedalje i softball under sommer-OL 2000 i Sydney. Hun var med på det australske laget som kom på tredjeplass i softballturneringen bak USA og Japan.
Debian GNU/Hurd
Siste versjon er 2017 som ble lansert 15. januar 2017.
Fiona Crawford
Fire år senere, under sommer-OL 2004 i Athen vant hun en sølvmedalje med det australske softballdamelandslaget som tapte finalen med 1-5 til USA.
Minestronesuppe
Minestronesuppe er en suppe som er basert på en kraft, enten oksebuljong eller grønnsaksbuljong. Ellers lages suppen tradisjonelt av de ingredienser man har på kjøkkenet, ulike typer grønnsaker og spekeskinke, samt pasta. I tillegg kommer krydder og parmesan. En minestronesuppe serveres vanligvis med brødtilbehør.
Minestronesuppen kommer fra Italia. Navnet kommer fra minestra som betyr suppe.
Kjersti Karoline Danielsen
Kjersti Karoline Danielsen (født 15. februar 1979) er en norsk maratonløper. Hun representerer Sportsklubben Vidar.
Hennes personlige rekorder er 2:37:23 på maraton og 1:15:34 på halvmaraton, begge satt i 2009.
Hun vant NM-gull på halvmaraton i 2009.
Islands valgkretser
[[Fil:Kjördæmi_Íslands.png|thumb| Islands valgkretser er følgende (alltingsseter i parentes):
· Reykjavíkurkjördæmi norður (11)
· Reykjavíkurkjördæmi suður (11)
· Norðvesturkjördæmi (8)
· Norðausturkjördæmi (10)
· Suðurkjördæmi (10)
· Suðvesturkjördæmi (13)]] Islands valgkretser er de regioner som sammen velger alltingsrepresentanter. Etter vedtak i Alltinget i 1999 ble antall kretser redusert fra åtte til seks. Tre ligger i og rundt Reykjavík (Höfuðborgarsvæðið) og tre deler det øvrige landet i omtrent tre like store deler. Reykjavík deles opp i to kretser, og kommunene rundt tar en krets. Valgkretsene blir ofte brukt når det er snakk og kommuners beliggenhet.
Valgkretsene
Valgkretsene og kommunene som tilhører:
Ingstad
Navnet eller begrepet Ingstad har flere betydninger:
Wenro
Wenro eller wenrohronon  var et irokesisk folk som bodde i to eller tre byer øst for Niagarafallene i nåværende nordlige New York. De ble knust politisk og demografisk av Irokeserforbundet i 1638. De som unnslapp flyktet fremforalt til huronene, en del også til attawandaron. Når så disse i sin tur ble knust av irokeserforbundet gikk de overlevende wenro samme skjebne i møte.
Arcturus (andre betydninger)
Arcturus kan sikte til:
Pontogammaridae
Pontogammaridae er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann, i Eurasia.
Gruppens taksonomi
Gruppen ble systematisert på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Kelly Hardie
Kelly Hardie (født 21. november 1969 i Perth) er en australsk softballspiller som deltok i de olympiske leker 2000 i Sydney og 2008 i Beijing.
Hardie vant en olympisk bronsemedalje i softball under Sommer-OL 2000 i Sydney. Hun var med på det australske laget som kom på tredjeplass i softballturneringen bak USA og Japan.
Åtte år senere, under Sommer-OL 2008 i Beijing vant hun en ny bronsemedalje med det australske softballdamelandslaget.
It’s Pony Time
It's Pony Time er et musikkalbum med Chubby Checker, utgitt i 1961.
Harajuku (film)
Harajuku er en norsk spillefilm som hadde norgespremiere 23. november 2018. Regien var ved Eirik Svensson, og hovedrollen ble spilt av Ines Høysæter Asserson. Filmens manus var skrevet av Sebastian Torngren Wartin.
Foran Amandaprisen 2019 ble filmen nominert til ni priser og vant i to av klassene: beste klipp ved og  og beste lyddesign ved. Øvrige nominasjoner: beste norske kinofilm, beste regi (Eirik Svensson), beste kvinnelige skuespiller (Ines Høysæter Asserson), beste mannlige birolle (Nicolai Cleve Broch), beste filmmanus (Sebastian Torngren Wartin), beste foto og beste originalmusikk (Fay Wildhagen og ).
Handling
Filmtittelen henspiller på distriktet Harajuku i den japanske hovedstaden Tokyo. Harajuku er kjent for at ungdom tilhørende cosplay-miljøet samles der, og filmens hovedperson «Vilde» kjenner en sterk tilknytning til dette stedet som hun aldri har besøkt. Da hun får beskjed om at moren har begått selvmord, begynner hun en hvileløs vandring rundt om i Oslos gater, mens hun mentalt forflytter seg mellom virkeligheten og et imaginært Harajuku.
Gabriel Medina
Gabriel Medina (født 22. desember 1993) er en brasiliansk surfer.
Han representerte Brasil under Sommer-OL 2020 i Tokyo, hvor han ble nummer 4.
Geitanuken
Geitanuken er et fjell midt i Åsane i Bergen kommune. Høyden på fjellet er 304 meter over havnivå. På Geitanuken er det bygget en mast for kringkasting og telekommunikasjon.
På toppen er det fin utsikt inn i Åsane, ut mot Sotra, Askøy og nordover mot Meland kommune.
Pterotragula
Levevis
Disse billene har larver som lever i død ved.
Utbredelse
Arten lever i Vest- og Sentral-Afrika, fra Mauritania i vest til Sudan i øst.
Problembasert læring
Problembasert læring (PBL) er en pedagogisk model for læring, der eleven blir introdusert for et problem knyttet til et tema. Målet er at eleven skal finne frem til kilder på en hensiktismessig måte.
Pionerskolen med denne pedagogikken var McMaster University i Canada. Dette universitetet inspirerte medisinstudiet i både Tromsø og Trondheim til å ta i bruk læringsformen. Universitetet i Tromsø var først av disse, NTNU tok i bruk læringsformen i 1993. Blant norske skoler kan man også nevne John Bauergymnasene.
Yunlong (Xuzhou)
Yunlong (kinesisk: 云龙区 ; pinyin: Yúnlóng Qū) er et bydistrikt i byprefekturet Xuzhou i provinsen Jiangsu i Folkerepublikken Kina.
Tiski
Tiski (originaltittel: Тиски) er en russisk film fra 2007 regissert av Valerij Todorovskij.
Yunlong (Xuzhou)
Det har et areal på 118 km² og teller ca. 287.000 innbyggere (2005).
Det er sentrum og administrasjonssete for Xuzhou.
Sandra Perković
Sandra Perković (født 21. juni 1990, Zagreb) er en kroatisk friidrettsutøver som satser på diskoskast og tidligere også kulestøt. Perković vant gull i diskos i EM 2010 og ble dermed den yngste europamester i denne grenen gjennom tidene.
Pr september 2022 har hun to OL-gull (2012, 2016), to VM-gull (2013, 2017), seks EM-gull og sju seire sammenlagt i Diamond League. Hun har åtte nasjonale titler innendørs og utendørs, og innehar den kroatiske rekorden i diskos med 71,41 meter, satt i Sveits i 2017.
Sesongen 2006
Perković viste tidlig sitt talent, og ble kroatisk juniormester i kulestøt innendørs i 2006, og hun ble kroatisk U18-mester i kulestøt utendørs. Under det kroatiske juniormesterskapet (U20) utendørs i 2006 fikk hun gull i diskos og sølv i kulestøt. Hun ble nummer tre i kulestøt under det kroatiske mesterskapet i friidrett, og deltok i Junior-VM i friidrett 2006, der hun ble nummer ti i diskos.
Sesongen 2007
Innendørs fikk hun sølv i kulestøt under det nasjonale juniormesterskapet og bronse i seniormesterskapet. Utendørs deltok hun i en juniorlandskamp mot Tsjekkia, Ungarn og Slovenia, og vant der diskos og kom på tredjeplass i kulestøt. Hun vant diskos under det nasjonale juniormesterskapet i juni, og ble tatt ut til å delta i Ungdoms-VM i friidrett 2007 (U18), der hun kom på andreplass i diskos, bak Julia Fischer fra Tyskland. Hun deltok der også i kulestøt, men ble ikke kvalifisert til finalerunden. Hun fikk sølv i diskos under Junior-EM i friidrett 2007, og hun fikk også sølv i diskos under Sommer-EYOF 2007 (European Youth Olympic Festival). I juli kom hun på andreplass i kulestøt og diskos under det kroatiske mesterskapet i friidrett. Hun deltok i Europacupen for klubblag (junior) i Brno, der hun vant diskos og kom på andreplass i kulestøt.
Sesongen 2008
Hun deltok i seniorklassen i European Cup Winter Throwing 2008, og kom der på 19.-plass. Under Junior-VM i friidrett 2008 fikk hun bronse i diskos, men nådde ikke finalerunden i kulestøt. I august vant hun kulestøt under det kroatiske mesterskapet, og vant med det sitt første nasjonale mesterskap på seniornivå. Hun fikk også sølv i diskos i dette mesterskapet. Under Europacupen for klubblag (junior) vant hun kulestøt og fikk bronse i diskos.
Sesongen 2009
Perković vant kulestøt og diskos under det kroatiske juniormesterskapet for klubblag i mai, og den 6. juni kastet hun diskos over 60 meter for første gang, da hun vant Croatian Cup med 60,26 meter. Hun ble kroatisk juniormester i diskos og kulestøt i juni, og under Junior-EM i friidrett 2009 vant hun diskos med ny personlig rekord på 62,44 meter, og hun kom på femteplass i kulestøt. Under det kroatiske mesterskapet i friidrett 2009 vant hun på nytt kulestøt, og hun fikk sølv i diskos. Hun kom på niendeplass i diskos under VM i friidrett 2009, og i september vant hun kulestøt, diskos og spydkast under det kroatiske juniormesterskapet i friidrett. Hun deltok i World Athletics Final i Thessaloniki, og kom der på åttendeplass i diskos.
Sesongen 2010
Perković var tidlig i form i 2010-sesongen, satte personlig rekord i kulestøt innendørs med 16,23 meter da hun vant det kroatiske mesterskapet innendørs i februar. Hun satte ny kroatisk rekord og årsbeste i verden med 66,85 m under et stevne i Split i mars, en årsbeste som sto i to måneder. Hun tok også en stevneseier i Diamond League 2010, i New York City uten sesonglederen Yarelis Barrios på plass, og vant både kulestøt og diskoskast i Lag-EM i friidrett 2010, 3. divisjon, uka etter. Kroatia rykket opp en divisjon.
Hun ble kroatisk U23-mester i kulestøt og spydkast i begynnelsen av juli, og vant de samme øvelsene under det kroatiske mesterskapet i friidrett uken etter. I EM i friidrett 2010 i slutten av juli var hun bare nummer 10 i kvalifiseringen, med 57,70 meter, men fikk opp 62,98 m i første omgang i finalen og blandet seg dermed tidlig i medaljestriden. Før siste kast var Perković sikret sølv i EM-debuten, og utfordret lederen Nicoleta Grasu med sitt sistekast på 64,67 m, ny ledelse med over en meter. Grasu var langt fra i siste kast, og dermed var gullet kroatisk. Hun ble da den første kroatiske europamester i friidrett utendørs. Hun kvalifiserte seg til Diamond League-finalen, som var Memorial van Damme i Brussel, og vant der diskos med ny personlig rekord på 66,93 meter. Hun vant dermed Diamond League 2010, hennes første seier i denne konkurransen. I september representerte hun Europa under Kontinentalcupen i friidrett 2010, og kom der på andreplass i diskos.
Sesongen 2011
I innendørssesongen 2011 vant hun kulestøt under det kroatiske mesterskapet innendørs, med ny personlig rekord på 16,99 meter. Utendørs vant hun kulestøt og spydkast under «Croatian Winter Throwing Championships» utendørs, og satte der ny personlig rekord i spydkast med 67,96 meter. En ryggskade hindret henne å delta i European Cup Winter Throwing 2011, men hun var tilbake i mai, og vant diskos under Diamond League-stevnet i Shanghai.
Dopingdom
I juni 2011 ble det kjent at Perković hadde testet positivt i to dopingtester i måneden før Diamond League-stevnene i Roma og Shanghai. Hun testet positivt for metylheksanamin, et sentralstimulerende middel som ble forbudt av World Anti-Doping Agency i 2010. Perković forklarte den positive testen med at hun hadde fått i seg stoffet ved å drikke Nox Pump, en energidrikk fra USA, som hun hadde drukket uten å vite at det inneholdt et forbudt stoff. Hun krevde ikke analyse av B-prøven.
Det kroatiske friidrettsforbundet "anerkjente at Perkovic ikke hadde noen intensjon, eller var klar over, at hun tok et forbudt stoff", og ga henne en seks måneders utestengelse, en dom som ble godtatt av IAAF. I tråd med IAAFs regelverk ble alle hennes resultater satt etter hennes første positive test annullert, blant annet hennes kast på 69,99 meter den 4. juni i Varaždin, til tross for at hun testet negativt i det stevnet. Resultatet på 69,99 meter ville vært årsbeste i verden de siste 12 årene. Utestengelsen varte til 7. desember 2011, som gjorde at hun ikke konkurrerte noe mer i 2011.
Sesongen 2012
Hun ble på nytt kroatisk mester i kulestøt innendørs i 2012, og utendørs vant hun spydkast under «Croatian Winter Throwing Championships». Hun vant diskos i U23-klassen under European Cup Winter Throwing 2012 i Montenegro, og vant diskos i flere av stevnene i Diamond League 2012, der hun også vant Diamond League-finalen i Zürich. Under EM i friidrett 2012 vant hun diskos, og under det kroatiske mesterskapet i friidrett utendørs fikk hun gull i diskos og sølv i spydkast. Hun vant diskos under Sommer-OL 2012 i London, med ny nasjonal rekord på 69,11 meter, foran Darja Pisjtsjalnikova, som senere ble diskvalifisert for doping og kinesiske Li Yanfeng. Hun vant spydkast under World Challenge-stevnet i Zagreb, og hun ble også kroatisk U23-mester i kulestøt i september.
Sesongen 2013
Perković konkurrerte ikke innendørs i 2013. Hun vant diskos under det tre første stevnene i Diamond League 2013, før hun vant diskos under Lag-EM i friidrett 2013 (1. divisjon), og hun vant diskos under Middelhavslekene 2013. Etter dette vant hun tre nye Diamond League-stevner, før hun vant diskos under VM i friidrett 2013. Hun vant diskos under Diamond League 2013 sammenlagt, etter at hun vant Diamond League-finalen i Brussel, og hun avsluttet sesongen med seier i diskos under World Challenge-stevnet i Rieti i Italia.
For Teen Twisters Only
For Teen Twisters Only er et musikkalbum med Chubby Checker, utgitt i 1962.
Sandra Perković
Sesongen 2014
Den 16. august vant hun diskos under EM i friidrett 2014, med ny personlig rekord på 71,08 meter. Hun vant diskos under World Challenge-stevnet i Zagreb i september, og representerte Europa under Kontinentalcupen i friidrett 2014, der hun kom på tredjeplass i diskos.
Sesongen 2015
Igjen vant hun diskos under «Croatian Winter Throwing Championships» i 2015. Hun vant diskos i de fire første stevnene hun deltok i i Diamond League, men ble slått av Yaime Pérez i Athletissima. Hun fikk sølv i diskos under VM i friidrett 2015, der hun ble slått av Denia Caballero. I september vant hun diskos i Diamond League-finalen, og vant med det Diamond League 2015 sammenlagt.
Sesongen 2017
Med unntak av en andreplass i BAUHAUS Galan i Stockholm og et lokalt stevne i Frankrike vant hun diskos i alle stevnene hun deltok i denne sesongen; «Croatian Winter Throwing Championships» i februar, fem Diamond League-stevner inkludert finalen, samt VM i friidrett 2017. Hun satte også personlig rekord i diskos under et stevne i Sveits i juli, med 71,41 meter.
Sesongen 2018
Perković vant diskos under «Croatian Winter Throwing Championships» i mars, og hun vant Diamond League-stevnet i Doha med et kast på 71,38 meter, kun 3 cm bak sin personlige rekord. Hun vant flere av stevnene i Diamond League 2018, men endte på tredjeplass i finalen i Brussel. I juni vant hun diskos under Middelhavslekene 2018, og i august vant hun diskos under EM i friidrett 2018. Hun representerte Europa under Kontinentalcupen i friidrett 2018, og kom der på andreplass, bak Yaime Pérez.
Sesongen 2019
2019-sesongen ble den første sesongen siden 2013 at Perković ikke kastet over 70 meter i diskos. Hun vant ingen av stevnene i Diamond League, men kvalifiserte seg til finalen, som var Memorial Van Damme i Brussel, og hun kom der på andreplass. Hun representerte Kroatia under Lag-EM i friidrett 2019 (2. divisjon), og vant der diskos. Hun vant også diskos under The Match Europe v USA, der hun representerte Europa. Under VM i friidrett 2019 kom hun på tredjeplass med 66,72 meter.
Sesongen 2020
2020-sesongen i friidrett ble redusert på grunn av koronaviruspandemien, så hun deltok i bare to stevner denne sesongen; hun vant diskos under «Croatian Winter Throwing Championships» i mars og Hanžeković Memorial i september.
Sesongen 2021
I mars vant hun diskos under «Croatian Winter Throwing Championships», og hun vant to av stevnene i Diamond League; Golden Gala og Meeting de Paris. Diamond League-finalen var Weltklasse i Zurich, og hun kom der på andreplass i diskos. Sommer-OL 2020 ble arrangert i 2021, og Perković kom der på fjerdeplass i diskos.
Tingwall lufthavn
Tingwall lufthavn, også kjent som Lerwick/Tingwall lufthavn, ligger i Tingwall valley, 7.4 km nordvest for Lerwick på Shetland i Skottland.
V ozjidanii tsjuda
V ozjidanii tsjuda (originaltittel: В ожидании чуда) er en russisk film fra 2007, regissert av Jevgenij Bedarev.
Handling
Historie følger en ung jente som av hele sitt hjerte tror på ekte mirakler.
Hun drømmer blant annet om en prins som kommer for å feie henne av beina, og en dag dukker han faktisk opp.
Asiamesterskapet i håndball for kvinner 2008
Asiamesterskapet i håndball for kvinner 2008 ble arrangert i Bangkok i Thailand i 2008.
Mimi Barona
Mimi Barona (født 10. februar 1991) er en ecuadoriansk surfer.
Hun representerte Ecuador under Sommer-OL 2020 i Tokyo, hvor hun ble utslått i runde 2.
Phesatiodes
Phesatiodes er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Disse billene har larver som lever i død ved.
Utbredelse
Slekten er utbredt på Filippinene.
Australia under Sommer-OL 1980
Australia under Sommer-OL 1980. 120 sportsutøvere fra Australia deltok i 17 grener under Sommer-OL 1980 i Moskva. Australia kom på 15.-plass på den uoffisielle medaljestatistikken med to gull-, to sølv- og fem bronsemedaljer. Australia protesterte mot Sovjetunionens invasjon av Afghanistan på samme måte som en rekke andre nasjoner med å konkurrere under OL-flagget. Friidrettsutøveren Denise Boyd og svømmeren Max Metzker var Australias flaggbærere under åpningsseremonien.
Israels Plads
Israels Plads er en plass mellom Frederiksborggade, Rømersgade, Vendersgade og Linnésgade tett ved Nørreport stasjon i Indre By i København. Plassen er oppkalt etter staten Israel og fikk sitt navn i 1968, samtidig med at Denmark Square i Jerusalem ble omdøpt til Danmarks Plads.
Plassen fungerte frem til 1958 som Københavns grønnsakstorg. Senere flyttet grønnsakstorget til Valby, men det var fortsatt mange frukt- og grønnsaksboder på stedet. Københavns Loppetorg holdt også til her.
Fra 2009 til 2011 ble plassen renovert for ca. 60 mill. kroner, finansiert av Oticon Fondet og Københavns kommune. Prosjektet innebar blant annet at det ble etablert torghaller på stedet, tegnet av Arkitekturværkstedet ApS ved arkitekt Hans Peter Hagens.
Torghallene
Torvehallerne er plassert på en 7 000 m² stor granittbelagt torgplass, åpnet den 2. september 2011. Området er hovedsakelig innendørs i to overdekkede torghaller, men også utendørs finnes det over 60 såkalte stader (boder) som først og fremst selger matvarer. Det kan være bakerier, ostehandler, fiskehandlere, frukt- og grønnsaksboder og slaktere, samt forskjellige andre delikatesser, som for eksempel tapas, smørrebrød og greske spesialiteter. Flere boder serverer på stedet, og en enkelt restaurant, et italiensk rotisserie, er etablert ved siden av hallene.
Jevgenij Bedarev
Jevgenij Aleksandrovitsj Bedarev (Евге́ний Алекса́ндрович Бе́дарев; født 1974) er en russisk regissør og manusforfatter.